Diari Oficial de la Generalitat Valenciana


Sumari del DOGV 3858, del 17-10-2000 (2000/7759)

Notificació del laude en l'expedient JAC núm. 77/1999.
------------------------------------------------------

### Dades del document

Número de DOGV
:   3858

Data del DOGV
:   17-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7759


Organisme emissor
:   Conselleria d'Indústria i Comerç

Tipus de document
:   Anunci

Notificació del laude en l'expedient JAC núm. 77/1999. [2000/X7759]
  
Per haver-ho acordat així el president de la Junta Arbitral de Consum de Castelló, en l'expedient arbitral número 77/1999, a l'empara del que s'ha disposat en els articles 58 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedeix a notificar a la part interessada que a continuació s'indica el laude arbitral dictat en l'esmentat expedient, mitjançant el present edicte:
  
Part interessada: Resogas Instalaciones, SL.
  
Última adreça coneguda: c/ Miguel Servet, núm. 17 baix, 46892 València.
  
Expedient: JAC núm. 77/1999.
  
Laude de data 4 de novembre de 1999, que es dicta a Castelló, en els següents termes:
  
«Vistes les actuacions realitzades, aquest Col·legi Arbitral considera:
  
1r. Que en la documentació que hi ha en l'expedient (pressupost, factura i certificat de revisió periòdica) s'observen irregularitats. En el pressupost núm. 10.758 la data d'expedició és el 31.06.1999. En la factura núm. V.B. 1467 la data d'expedició és el 31.06.1999. En el certificat de revisió periòdica núm. 8232, la data d'expedició és el 01.07.1999.
  
2n. Que la indicada data 31.06.1999 és inexistent. Així mateix es considera significatiu que, tant el pressupost com la factura siguen d'una data inexistent i el certificat de revisió periòdica d'una data distinta, quan els treballs facturats foren realitzats i lliurada la documentació en la mateixa data.
  
3r. Que, segons manifestacions de la reclamant, no es realitzaren alguns dels treballs inclosos en la factura.
  
4t. Que la versió oferida per la part reclamant no ha sigut desvirtuada per les al·legacions trameses per la part reclamada, ni per la documentació que hi ha en l'expedient, en la qual, com s'assenyala anteriorment, es detecten irregularitats. En conseqüència amb tot l'anterior, aquest Col·legi Arbitral de Consum acorda: Estimar parcialment la pretensió de la part reclamant, per la qual cosa la mercantil reclamada haurà de reintegrar la quantitat de dotze mil dues-centes quinze pessetes (12.215 PTA). A aquest efecte haurà de trametre gir postal a la senyora María Pilar Llidó Pla (c/ Balmes, 9 - 12756 Artana - Castelló). La part reclamant haurà de trametre a la mercantil reclamada (Resogas Instalaciones, SL, c/ Miguel Servet, 17 baix, 46719 València), mitjançant enviament certificat i amb avís de recepció, el certificat de revisió periòdica núm. 8232, expedit per l'esmentada mercantil. Aquest Col·legi Arbitral de Consum no pot entrar a valorar la petició de la part reclamant quant al reintegrament de la quantitat de 3.000 PTA ja que no pot comprovar-se aquest punt».
  
El termini per a portar a cap les obligacions reconegudes en el punt anterior és de quinze dies, comptats a partir de la notificació del present document.
  
El dit laude ha sigut adoptat per unanimitat dels membres del Col·legi Arbitral.
  
L'indicat laude té caràcter vinculant i executiu i és eficaç des del dia de la notificació.
  
Cosa que es fa saber a la part interessada-reclamada als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 36/1988, de 5 de desembre, d'Arbitratge; i se li comunica que dins dels cinc dies següents a la notificació del laude podrà demanar al Col·legi Arbitral que corregisca qualsevol error de càlcul, de còpia, tipogràfic o similar. Contra el laude és possible recurs d'anul·lació que haurà de ser presentat davant l'Audiència Provincial en el termini dels 10 dies següents a la seua notificació a l'aclariment a què fa referència l'article 36 de la Llei d'Arbitratge, d'acord amb el que s'ha establit en l'article 45 i següents de la Llei d'Arbitratge 36/1988.
  
I, perquè servisca de notificació a la part interessada consignada anteriorment, s'expedeix el present edicte.